सुखबीर सिंह ने गमले में उगाया कश्मीरी केसर
एकतरफ जहां गांवों में लोगों का खेती के प्रति रुझान कम हो रहा है, वहीं पर शहरों में बसने वाले लोग इस तरफ आकर्षित हो रहे हैं, मगर जमीन की उपलब्धता आड़े रही है। बावजूद इसके कई लोग ऐसे हैं, जिन्होंने अपने घरों की छतों और बनेरों पर टैरेस किचन गार्डनिंग के जरिए ताजी सब्जियां और फल को तैयार कर रहे हैं।
अजनाला के सुखबीर सिंह इसी का उदाहरण हैं। जिले के वह पहले व्यक्ति हैं, जिन्होंने इतने बड़े पैमाने पर इस विधि को अपनाया और कामयाब रहे। खास बात तो यह है कि उन्होंने कई ऐसी फसलें तैयार की हैं, जो यहां के मौसम में संभव ही नहीं हैं।
पेड़-पौधे ही बने परिवार
सुखबीरसिंह के दो बच्चे हैं। बेटा यूएस में एमडी और बेटी पंजाब के ही दूसरे शहर में बीडीएस की पढ़ाई कर रही है। घर पर वह उनकी प|ी ही रहते हैं और दुकान का काम आदमियों से करवाते हैं। उन्होंने पूरी छत को खेती और बागवानी में तब्दील कर दिया है। सुबह जहां लोग मॉर्निंग वॉक करने जाते हैं वह अपना दो घंटे का वक्त इस काम में लगाते हैं। हरेक पौधे को बच्चे की तरह से परवरिस करते हैं। आज आलम यह है कि इनके रसोई की जरूरत यहीं से पूरी हो जाती है और यार-दोस्त भी इनके यहां से सब्जियां और फल लेकर जाते हैं।
गमलों में जहां लोग फूल उगाते हैं वह धनियां, पुदीना, लहसुन, प्याज, अमरूद, नींबू, पपीता, फालसा, चकोत्रा, मूली, बैंगन, तोरी, लौकी, कद्दू, ककड़ी, खरबूज, खीरा, भिंडी, तुलसी, आड़ू, सेमफली, मटर के अलावा अन्य सीजनल सब्जियां भी तैयार करते हैं। खास बात तो यह है कि इनकी सारी की सारी खेती और बागवानी कीटनाशक रहित कुदरती तरीके से होती है। उन्होंने एक गमले में केसर भी तैयार किया है, हालांकि अमृतसर जैसे शहर में इसे तैयार कर पाना असंभव है।
शहर में बसे पर नहीं छूटा गांव को मोह
सुखबीरसिंह अजनाला के ही किसान हैं उनकी अपनी आठ एकड़ जमीन है, जिसे उन्होंने ठेके पर दिया हुआ है। अजनाला चौक पर ही उन्होंने 1984 के दौर में लोहे का कारोबार शुरू किया। उनका कहना है कि सारी उम्र खेती कि कारोबार करने के बावजूद ऐसा लगता था कि कुछ खालीपन है। इसके बाद उन्होंने दुकान के ऊपर 60 फीट लंबे और 60 फीट चौड़े छत पर खेती को अंजाम देना शुरू किया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva